PMIndiaData/PMIndiaSum huggingface dataset:
صدارتی انتخابات میں کامیابی پر مبارکباد دینے کے لئے صدر پوتن کو وزیر اعظم نے فون کیا

نئی دہلی،19 مارچ2018؍وزیر اعظم جناب نریندر مودی روسی فیڈریشن کے صدر ولادیمیر پوتن سے ٹیلی فون پر بات کی اور کل روس میں منعقدہ صدارتی انتخابات میں ان کی کامیابی پر انہیں مبارکباد دی۔جناب پوتن کو کامیابی کے لئے نیک خواہشات پیش کرتے ہوئے وزیر اعظم نے اس امید کا اظہار کیا کہ جناب پوتن کی قیادت میں بھارت اور روسی فیڈریشن کے درمیان خصوصی اور مراعات یافتہ اسٹریٹیجک شراکت داری مضبوط سے مضبوط تر ہوگی۔وزیر اعظم نے یہ بھی کہا کہ وہ اس سال کے اواخر میں سالانہ سربراہ اجلاس میں شرکت کے لئے صدر پوتن کا بھارت میں خیر مقدم کرنے کے منتظر ہیں۔ صدر پوتن نے فون کرنے کے لئے وزیر اعظم کا شکریہ ادا کیا ۔ انہوں نے سبھی شعبوں میں بھارت اور روس کے تعلقات کو مزید مضبوط کرنے کے تئیں اپنی عہدبستگی کا اظہار کیا۔انہوں نے بھارت اور اس کے عوام کی پیہم ترقی کے لئے نیک خواہشات کا اظہار بھی کیا۔
وزیر اعظم12؍اکتوبر کو 28ویں این ایچ آرسی کےیوم تاسیس کی تقریب میں شرکت کریں گے

وزیر اعظم جناب نریندر مودی 12؍اکتوبر 2021کوصبح 11 بجے ویڈیو کانفرنسنگ کے ذریعے 28 ویں قومی انسانی حقوق کمیشن (این ایچ آر سی) کے یوم تاسیس کے موقع پر منعقد تقریب میں شرکت کریں گے۔ وہ اس موقع پر خطاب بھی کریں گے۔ تقریب کے دوران مرکزی وزیر داخلہ اور این ایچ آر سی کے چیئرپرسن بھی موجود ہوں گے۔ قومی انسانی حقوق کمیشن (این ایچ آر سی) کے بارے میں قومی انسانی حقوق کمیشن (این ایچ آر سی) 12؍اکتوبر 1993 کو انسانی حقوق کے تحفظ سے متعلق ایکٹ 1993 کے تحت انسانی حقوق کے فروغ اور تحفظ کے لیے قائم کیا گیا تھا۔ کمیشن انسانی حقوق کی کسی بھی قسم کی خلاف ورزی کا نوٹس لیتا ہے، انکوائری اور جانچ پڑتال کرتا ہے اور انسانی حقوق کی خلاف ورزیوں کی صورت میں متاثرین کو معاوضے کی ادائیگی کے لیے سرکاری حکام سے سفارش کرتا ہے ، ان سرکاری ملازمین کے خلاف اصلاحی اور قانونی اقدامات بھی کرتا ہے جن سے کسی قسم کی انسانی حقوق کی خلاف ورزیاں سرزد ہوتی ہیں۔
وزیر اعظم نے انڈونیشیا کے مرکزی سولاویسی میں سونامی اور زلزلےکے باعث ہلاکتوں پر تعزیت کا اظہار کیا

نئی دہلی۔30ستمبر وزیر اعظم نریندر مودی نے انڈونیشیا کے مرکزی سولاویسی میں سونامی اور زلزلے کے باعث ہوئی ہلاکتوں اور تباہیوں پر رنج و غم کا اظہار کیا ہے ۔ اپنے تعزیتی پیغام میں وزیر اعظم نریندر مودی نے کہا ‘‘ انڈونیشیا کے مرکزی سولاویسی میں سونامی اور زلزلے کے باعث ہونے والی ہلاکتوں اور تباہی سے شدید رنج و غم ہوا ۔ اس کے لیے میں اپنی گہری تعزیت کا اظہار کرتا ہوں ۔ ہندوستان اس دکھ کی گھڑی میں اپنے سمندری پڑوسی کے ساتھ شانہ بہ شانہ کھڑا ہے۔ ’’
داؤس روانہ ہونے سے پہلے وزیراعظم کا بیان

نئی دہلی،22/جنوری۔ مندرجہ ذیل متن وزیراعظم جناب نریندر مودی کے، داؤس کے دورے پر روانہ ہونے سے پہلے دیے گئے بیان کے اقتباسات ہیں: ‘‘میں داؤس میں عالمی اقتصادی فورم کے اپنے پہلے دورے سے پرامید ہوں، جس کی دعوت بھارت کے ایک اچھے دوست اور ڈبلیو ای ایف کے بانی پروفیسر کلاز شواب نے دی ہے۔ اس فورم کا موضوع ‘‘بکھری ہوئی ایک دنیا میں ایک مشترکہ مستقبل کی تخلیق’’ ہے، جو قابل غور ہے۔ دنیا بھر کے رہنماؤں، حکومتوں، پالیسی سازوں، کمپنیوں اور سول سائٹی کو چاہئے کہ وہ ہم عصر بین الاقوامی نظام کو درپیش موجودہ اور ابھرتے ہوئے چیلنج اور عالمی حکمرانی کے ڈھانچے پر سنجیدگی سے توجہ دیں۔ حالیہ برسوں میں باہری دنیا کے ساتھ بھارت کی سرگرمیاں واقعتاً اور مؤثر طور پر کثیر جہتی ہوگئی ہیں، جن میں سیاسی، اقتصادی، عوام سے عوام کے درمیان رابطے، سلامتی اور دیگر پہلو بھی شامل کرلئے گئے ہیں۔ داؤس میں، بین الاقوامی برادری کے ساتھ بھارت کی مستقبل کی سرگرمیوں سے متعلق اپنے ویژن کے سلسلے میں بتانے کے بارے میں پراُمید ہوں۔ عالمی اقتصادی فورم کی تقریبات کے علاوہ میں سوئس کنفیڈریشن کے صدر عزت مآب جناب الین برسیٹ اور سویڈن کے وزیراعظم عزت مآب جناب اسٹیفن لاف وین کے ساتھ علیحدہ علیحدہ دوطرفہ میٹنگوں کے بارے میں پرامید ہوں۔ مجھے اعتماد ہے کہ یہ دوطرفہ میٹنگیں ثمرآور ہوں گی اور ان سے ان ملکوں کے ساتھ ہمارے تعلقات کو فروغ حاصل ہوگا اور یہ میٹنگیں اقتصادی سرگرمیوں کو مزید مستحکم بنانے میں مددگار ثابت ہوں گی۔
قرول باغ ، دلّی میں آتش زدگی میں ہلاک ہونے والوں کے لئے وزیر اعظم کی تعزیت

نئی دلّی ، 12 فروری ؍وزیر اعظم جناب نریندر مودی نے دلّی کے قرول باغ میں آتش زدگی کے سبب ہلاک ہونے والوں کے لئے تعزیت کا اظہار کیا ہے ۔ وزیر اعظم نے اپنے ایک پیغام میں کہا ہے کہ دلّی کے قرول باغ میں آگ سے ہوئی ہلاکت سے انہیں شدید صدمہ پہنچا ہے ۔ انہوں نے کہا کہ اس حادثے میں ہلاک ہونے والوں کے کنبوں کے لئے میں تعزیت کا اظہار کرتا ہوں اور زخمیوں کے جلد صحت یاب ہونے کی دعا کرتا ہوں ۔ ۔ ۔ ۔ ۔ ۔ ۔
وزیراعظم نے من کی با ت سے ناری شکتی  کے جشن کی جھلکیاں شئیر کیں

خواتین کے بین الاقوامی دن کے موقع پر آج وزیراعظم جناب نریندرمودی نے من کی بات پروگرام سے جھلکیاںمشترک کی ہیں،جس میں خواتین کو بااختیار بنانے کے مختلف پہلوؤں کودکھایا گیا ہے اور زمینی سطح پر تبدیلی لانے والی متاثر کن خواتین کی زندگی کے سفر کو اجاگر کیا گیا ہے۔ وزیراعظم نے ٹویٹ کیا : ‘‘ #من کی بات کی مختلف قسطوں کے دوران ہم نے خواتین کو بااختیار بنانے کے مختلف پہلوؤں کو دکھایا ہے اور زمینی سطح پر تبدیلی لانے والی متاثر خواتین کی زندگی کے سفر پرروشنی ڈالی ہے ۔ یہاں ایک ویڈیو ہے ،جس میں یہ دکھایا گیا ہے کہ کس طرح من کی بات ہماری ناری شکتی کا جشن مناتی ہے۔
وزیراعظم  کا دفتر جوشی مٹھ پر ایک اعلیٰ سطحی میٹنگ کا انعقاد کرے گا

وزیراعظم کے پرنسپل سکریٹری ڈاکٹر پی کے مشرا آج سہ پہر وزیراعظم کے دفتر (پی ایم او) میں کابینہ سکریٹری اور بھارت سرکار کے سینئر عہدیداران اور آفات سے نمٹنے کےلئے قومی اتھارٹی کے ارکان کے ساتھ ایک اعلیٰ سطحی جائزہ لیں گے۔ جوشی مٹھ کے ضلعی افسران بھی بذریعہ ویڈیو کانفرنس اس موقع پر موجود رہیں گے۔ اس جائزہ میٹنگ میں اتراکھنڈ کے سینئر افسران بھی ویڈیو کانفرنس کے ذریعے شرکت کریں گے۔
وزیر اعظم  نریندر مودی نے گرو پورنیما کے موقع پر عوام کو مبارکباد دی

وزیر اعظم جناب نریندر مودی نے گرو پورنیما کے مقدس موقع پر عوام کو مبارکباد دی ہے۔ ایک ٹوئیٹ میں وزیر اعظم نے کہا: ’’گرو پورنیما پر مبارکباد، یہ دن ان سبھی مثالی گروؤں کے تئیں تشکر کا اظہار کرنے کا دن ہے جنہوں نے ہمیں تحریک دی ،ہمیں راستہ دکھایا اور ہمیں زندگی کے بارے میں بہت کچھ سکھایا ،ہمارا معاشرہ دانشمندی اور سیکھنے سکھانے کی زبردست اہمیت سے منسلک ہے ۔ ہمارے گروؤں کا آشیرواد ہمارے ہندوستان کو نئی بلندیوں تک لے جائے ،ایسی میری دعا ہے۔‘‘
وزیراعظم نریندر مودی نے شیام جی کرشنا ورما کو ، ان کی جینتی پر خراج عقیدت پیش کیا

وزیر اعظم جناب نریند رمودی نے شیام جی کرشنا ورما کو ، ان کی جینتی پر خراج عقیدت پیش کیا۔وزیراعظم نے 2003 میں سوئٹزر لینڈ سے شیام جی کرشنا ورما کی استھیوں کو واپس بھارت لانے کی بھی بات کہی اور 2015 میں انہوں نے برطانیہ سے اپنی اسناد ےحاصل کی تھیں ۔ سلسلے وار ٹویٹ میں وزیر اعظم نے کہا کہ عظیم انقلابی شخصیت ( مہاکرانتی کاری) اور مجاہد آزادی شیام جی کرشناکو ان کی جینتی پر خراج عقیدت، ملک کو غلامی سے آزاد کرانے کے لئے انہوں نے اپنی زندگی وقف کردی تھی۔ ملک کی آزادی کی لڑائی میں ان کی خدمات کو کبھی بھلایا نہیں جاسکے گا۔انہوں نے کہا کہ یہ ضروری ہے کہ نوجوان بھارت ، ان کی عظمت اور ہمت کے بارے میں مزید جاننے کی کوشش کرے ۔
وزیراعظم نے پنڈت دین دیال اپادھیائے کو ان کی جینتی کے موقع پر خراج عقیدت پیش کیا ہے

وزیراعظم جناب نریندر مودی نے پنڈت دین دیال اپادھیائے کو ان کی جینتی کے موقع پر خراج عقدت پیش کیا ہے۔ ایک ٹوئیٹ میں وزیراعظم نے کہا: ’’پنڈت دین دیال اپادھیائے جی کو ان کی جینتی پر خراج عقیدت پیش کرتا ہوں۔ انتودیہ اور غریبوں کی خدمت پر توجہ مرکوز کرنا ہمارے لئے باعث ترغیب ہے۔ انھیں بڑی حد تک ایک غیرمعمولی مفکر اور دانشور کے طور پر بھی یاد کیا جاتا ہے۔‘‘
وزیر اعظم نریندر مودی اور سری لنکا کے وزیر اعظم کے درمیان ٹیلی فون پر گفتگو

نئی دہلی6،اگست2020 وزیر اعظم جناب نریندر مودی نے آج سری لنکا کے وزیر اعظم عالی جناب مہندا راجہ پکسا سے ٹیلی فون پر گفتگو کی اور انہیں کل سری لنکا میں پارلیمانی انتخابات کامیابی کے ساتھ کرانے پر مبارکباد دی۔ وزیر اعظم نے کووڈ-19 عالمی وبا کے دوران اڑچنوں کے باوجود مؤثر ڈھنگ سے انتخابات کرانے کے لئے سری لنکا کی حکومت اور انتخابی اداروں کی ستائش کی۔ انہوں نے سری لنکا کے عوام کی بھی اس بات کے لئے ستائش کی کہ انہوں نے انتخابات میں پورے جوش وجذبے سے حصہ لیا۔ انہوں نے کہا کہ یہ دونوں ملکوں کی جانب سے ایک دوسرے کو فراہم کئے گئے مضبوط جمہوری، قدروں کی عکاسی کرتا ہے۔ وزیر اعظم جناب نریندر مودی نے کہا کہ چناؤ کے آئندہ نتائج سری لنکا کی پوڈو جانا پیرا مونا پارٹی کی زبردست انتخابی کارکردگی کی طرف اشارہ کریں گے۔ انہوں نے اس سلسلے میں جناب مہندا راجا پکسا کو مبارکباد دینے کے ساتھ ساتھ نیک خواہشات کا بھی اظہار کیا۔ خوشگوار اور سودمند سابقہ بات چیت کا ذکر کرتے ہوئے دونوں لیڈروں نے بھارت اور سری لنکا کے درمیان کثیر رخی صدیوں پرانے تعقات کو مزید مستحکم کرنے کے اپنے عہد کو دوہرایا۔ دونوں نے باہمی تعاون کے تمام شعبوں میں جلد ترقی کی اہمیت پر زور دیا۔ وزیر اعظم نے بھارت میں کشی نگر بودھسٹ تیرتھ شہر میں ایک بین الاقوامی ہوائی اڈے کے قیام کے بارے میں جناب راجا پکسا کو مطلع کیا۔ دونوں لیڈروں نے کووڈ-17 عالمی وبا سے پیدا ہونے والے چیلنجز سے نمٹنے کے لئے ایک دوسرے کے قریب رہنے پر بھی اتفاق کیا اور آنے والے دنوں میں باہمی تعلقات کو نئی بلندیوں تک لے جانے کا عہد کیا۔ ……………………………………………………… م ن، ح ا، ع ر
کابینہ نے 3سال کی مدت کیلئے 22ویں ہندوستانی  لا کمیشن  کی تشکیل کو منظوری دی

نئی دہلی،19؍فروری،وزیراعظم جناب نریندر مودی کے زیرصدارت مرکزی کابینہ نے سرکاری گزٹ میں تشکیل کے آرڈر کی اشاعت کی تاریخ سے 3 سال کی مدت کےلئے 22ویں ہندوستانی لا کمیشن کو منظوری دی ہے۔ فوائد: حکومت کو قانون کے مختلف پہلوؤں سے متعلق ایک ماہر ادارے کی سفارشات کا فائدہ ملے گا، جو اس کے کام کاج کی شرطوں کے مطابق اس کے مطالعہ اور سفارشات کےلئے کمیشن کے سپرد ہیں۔ لا کمیشن مرکزی حکومت کے ذریعہ اسے سونپے گئے یا ازخود نوٹس پر قانون میں تحقیق کرے گا اور اس میں اصلاحات کرنے اور نئے قوانین بنانے کےلئے ہندوستان میں موجودہ قوانین کا جائزہ لے گا۔یہ کارروائیوں میں تاخیر کو ختم کرنے، معاملات کو تیز رفتاری سے نمٹانے اورقانونی چارہ جوئی وغیرہ کی لاگت میں کمی وغیرہ کے لئے انصاف کی فراہمی کے نظام میں اصلاحات لانے کے لئے مطالعات اور تحقیق بھی کرے گا۔ ہندوستان کا لاکمیشن منجملہ دیگر چیزوں کے:- ایسے قوانین کی نشاندہی کرے گا، جن کی اب ضرورت یا موزونیت نہیں ہے اور انہیں فوری طورپر ختم کیا جا سکتا ہے۔ ریاستی پالیسی کے رہنما اصولوں کی روشنی میں موجودہ قوانین کی جانچ کرے گااوربہتری اور اصلاحات کے طریقوں کی سفارش کرے گا اور ایسے قوانین کا مشورہ دے گا، جو رہنما اصولوں کو نافذ کرنے اور آئین کی تمہید میں طے کردہ مقاصد کے حصول کے لئے ضروری ہو سکتے ہیں۔ قانون اور عدالتی انتظامیہ سے متعلق کسی بھی موضوع پر حکومت کو اپنے نظریات و خیالات سے آگاہ کرے گا۔ کسی بھی بیرونی ملک کو تحقیق کی فراہمی کےلئے درخواستوں پر غور کرے گا، جسے قانون و انصاف کی وزارت (قانونی امور کے محکمہ) کے ذریعہ اسے سپرد کیا گیا ہے۔ ایسے تمام اقدامات کرے گا، جوغریبوں کی خدمت میں قانون اور قانونی عمل کے لئے ضروری ہو سکتے ہیں۔عام اہمیت والے مرکزی ایکٹ پر نظرثانی کرے گا تاکہ انہیں آسان بنایا جا سکے اور ابہام عدم مساوات کو دور کیاجا سکے۔ اپنی سفارشات کو حتمی شکل دینے سے پہلے کمیشن نوڈل وزارت ؍ محکمہ اور ایسے دیگر اسٹیک ہولڈرسے صلاح و مشورے کرے گا، اس مقصد کے لئے جو بھی ضروری سمجھے۔ پس منظر: ہندوستانی لا کمیشن ایک غیر آئینی ادارہ ہے، جسے حکومت ہند وقتاً فوقتاً تشکیل دیتی ہے۔ اس کمیشن کی تشکیل بنیادی طورپر 1955 میں کی گئی تھی اور ہر تین سال بعد اس کی دوبارہ تشکیل کی جاتی ہے۔ 21ویں ہندوستانی لا کمیشن کی مدت کار 31؍اگست 2018 تک تھی۔ 22ویں لا کمیشن کی تشکیل 3 سال کی مدت کے لئے سرکاری گزٹ میں اس کے آرڈر کی اشاعت کی تاریخ سے کی جائے گی۔یہ ان ارکان پر مشتمل ہوگا۔ ایک کل وقتی چیئرپرسن۔ 4کل وقتی ارکان، (بشمول ممبر-سکریٹری) سکریٹری، قانونی امور کے محکمہ بہ لحاظ منصب رکن کے طور پر۔ سکریٹری، قانون سازی محکمہ بہ لحاظ منصب رکن کے طور پر اور جزوقتی 5ارکان سے زائد نہیں۔ ۰۰۰۰۰۰۰۰ (م ن- ن ا -ک ا)
کووڈ ۔19 کا مقابلہ کرنے کے بارے میں سارک لیڈروں کی ویڈیو کانفرنس میں وزیراعظم کا اختتامی تبصرہ

آپ لوگوں نے اپنا وقت دیا اور اپنے خیالات سے واقف کرایا اس کے لیے آپ کا ایک بار پھر شکریہ۔ آج ہماری بحث بہت کارگر اور مثبت رہی ہے۔ ہم سبھی نے اس بات پر اتفاق کیا ہے کہ ایسے چیلنجوں سے نمٹنے کے لیے ایک عام حکمت عملی کا تیار کیا جانا بہت اہم ہے۔ اور ہم تعاون کے ساتھ حل تلاش کرنے پر بھی متفق ہوئے ہیں – ہم ایک دوسرے کے ساتھ اپنے علم ، بہترین طریقۂ کار، صلاحیتوں اور جہاں ممکن ہوگا وسائل بھی شیئر کریں گے۔ کچھ شراکت داروں نے خصوصی درخواستیں کی ہیں، جن میں ادویات اور آلات کے بارے میں کی جانے والی درخواستیں شامل ہیں۔ میری ٹیم نے احتیاط کے ساتھ ان باتوں کو نوٹ کیا ہے۔ میں آپ کو یقین دلاتا ہوں کہ ہم اپنے پڑوسیوں کے لیے جو کچھ کر سکتے ہیں کریں گے۔ ہمیں شراکت داری اور مل کر کام کرنے کے جذبے کے ساتھ اپنے افسران سے کہنا چاہیے کہ وہ قریبی رابطہ بنائے رکھیں اور ایک مشترکہ حکمت عملی تیار کریں۔ ہمیں اپنے ہر ایک ملک کے نوڈل ماہرین کو بھی شناخت کرنا چاہیے اور وہ بھی اب سے ایک ہفتے میں آج کی ہماری بات چیت پر عمل درآمد کے سلسلے میں اسی طرح کی ویڈیو کانفرنس کا انعقاد کر سکتے ہیں۔ عزت مآب، ہمیں جنگ مل جل کر لڑنی ہے اور ہمیں مل جل کر ہی اس جنگ کو جیتنا بھی ہے۔ ہم پڑوسی ممالک کا تعاون دنیا کے لیے ایک ماڈل بن جانا چاہیے۔ میں اپنے تمام شہریوں کے لیے اچھی صحت اور ہمارے خطے میں اِس عالمی وبا سے نمٹنے کی اپنی متحدہ کوششوں کی کامیابی کی خواہشات کے ساتھ اپنی بات ختم کرتا ہوں۔ شکریہ، بہت بہت شکریہ۔ ۔۔۔۔۔۔۔۔۔۔ م ن۔ ا گ ۔ م ت ح ۔
پارلیمنٹ کے بجٹ اجلاس کی شروعات کے موقع پر

آپ سب کو مبارک باد! 2020 کا یہ پہلا اجلاس ہے۔ یہ اس دہائی کا بھی پہلا اجلاس ہے۔ ہمیں اس اجلاس کو اس دہائی کے درخشاں مستقبل کے لیے ایک مضبوط بنیاد بنانے کی کوشش کرنی چاہیے۔ آج عزت ماب صدرجمہوریہ پارلیمنٹ سے خطاب کریں گے اور کل اس سال کا بجٹ بھی پیش کیا جائے گا۔ اس اجلاس میں زیادہ سے زیادہ اقتصادی مسائل پر توجہ دی جانی چاہیے اور اس بات کا بھی خیال کیا جانا چاہیے کہ بھارت کس طرح عالمی اقتصادی منظر نامے سے فائدہ اٹھا سکتا ہے۔ اپنی اقتصادی سرگرمیوں کو مضبوط بنا کر بھارت کو عالمی حالات سے زیادہ سے زیادہ فائدہ اٹھانا چاہیے۔ ہماری حکومت کی پہچان محروم افراد کو ، جن لوگوں کا استحصال کیا گیاہے، انہیں اورپسماندہ طبقوں اور خواتین کو بااختیار بنانے سے ہے۔ ہم اس دہائی میں بھی انہیں امور پر توجہ دیں گے۔میں پارلیمنٹ کے دونوں ایوانوں میں اقتصادی مسائل اور لوگوں کو بااختیار بنانے پر زیادہ وسیع اور بہتر بحث مباحثےکی امید کرتا ہوں۔ نیز یہ کہ ہماری بحث کا معیار بھی اور زیادہ بامعنی ہونا چاہیے۔ ان خیالات کے ساتھ میں آپ سب کا شکریہ ادا کرتاہوں۔ نمسکار ۔۔۔۔۔۔۔۔۔۔۔ م ن ۔ج۔ ت ع۔
وزیراعظم نے چارٹرڈ اکاؤنٹینٹس ڈےکے موقع پر
 چارٹرڈا کاؤنٹینٹس کومبارکباد پیش کی

نئی دہلی، یکم جولائی ، 2020،وزیراعظم جناب نریندر مودی نے چارٹرڈ اکاؤنٹینٹس ڈے کے موقع پر چارٹرڈ اکاؤنٹینٹس کو مبارکباد پیش کی۔ ایک ٹوئیٹ میں وزیراعظم نے کہا کہ ‘‘ ہماری محنتی سی اے برادری کو ایک صحتمند اور شفاف معیشت کو یقینی بنانے میں بڑا رول ادا کرنا ہے۔قوم کےلئے ان کی خدمات گراں قدر ہیں۔ چارٹرڈ اکاؤنٹینٹس ڈے کے موقع پر مبارکباد۔’’ ۔۔۔۔۔۔۔۔۔۔۔ م ن۔اگ۔ک ا۔
وزیر اعظم نے براسیلیا میں فسادات اور سرکاری  اداروں میں توڑ پھوڑ کی خبروں پراپنی تشویش کااظہار کیا

وزیراعظم جناب نریندر مودی نے براسیلیا میں فسادات اور سرکاری اداروں میں توڑ پھوڑ کی خبروں پراپنی تشویش کااظہار کیا ہے۔ ایک ٹویٹ میں وزیراعظم نے کہا : ’’براسیلیا میں فسادات اور سرکاری اداروں میں کی جانے وا لی توڑ پھوڑ کی خبروں کے بارے میں مجھے گہری تشویش ہے ۔ سب لوگوں کو جمہوری روایات کی پاسداری کرنی چاہئے۔ہماری بھر پو ر ہمدردیاں برازیل کے حکام کے ساتھ ہیں ‘‘۔
وزیر اعظم 5 فروری کو حیدرآباد کا دورہ کریں گے

وزیر اعظم جناب نریندر مودی 5 فروری، 2022 کو حیدر آباد کا دورہ کریں گے۔ وزیر اعظم دن میں تقریباً 2 بج کر 45 منٹ پر، حیدرآباد کے پٹن چیرو میں واقع انٹرنیشنل کراپس ریسرچ انسٹی ٹیوٹ فار دی سیمی ایرڈ ٹراپکس (آئی سی آر آئی ایس اے ٹی) کیمپس جائیں گے اور آئی سی آر آئی ایس اے ٹی کی 50 سالہ تقریبات کا آغاز کریں گے۔ شام کو تقریباً 5 بجے، وزیر اعظم حیدر آباد میں تعمیر شدہ ’اسٹیچو آف ایکویلٹی‘ قوم کو وقف کریں گے۔ اسٹیچو آف ایکویلٹی کی لمبائی 216 فٹ ہے، جسے گیارہویں صدی کے بھکتی سنت شری رامانوجاچاریہ کی یاد میں بنایا گیا ہے، جنہوں نے عقیدہ، مذہب اور نسل سمیت زندگی کے تمام شعبوں میں برابری کے تصور کو فروغ دینے کے لیے کام کیا۔ یہ مجسمہ ’پنچ لوہا‘ سے بنایا گیا ہے، جو پانچ دھاتوں کا مجموعہ ہے: سونا، چاندی، پیتل، تانبہ اور زِنک، اور یہ بیٹھی ہوئی حالت میں دنیا میں دھات سے بنے ہوئے سب سے اونچے مجسموں میں سے ایک ہے۔ اس مجسمہ کو ’بھدرا ویدی‘ نام کی ایک 54 فٹ اونچی عمارت کی بنیاد پر نصب کیا گیا ہے۔ عمارت کی مختلف منزلوں پر ویدک ڈیجیٹل لائبریری اور تحقیقی مرکز، قدیم ہندوستانی متن، ایک تھیٹر اور ایک تعلیمی گلیارہ ہے، جس میں شری رامانوجاچاریہ کی مختلف تخلیقوں کی تفصیلات موجود ہیں۔ اس مجسمہ کے تخلیق کار شری رامانوجاچاریہ آشرم کے شری چنّا جی یار سوامی ہیں۔ پروگرام کے دوران، شری رامانوجاچاریہ کی حیات و تعلیمات پر مبنی 3 ڈی پریزنٹیشن میپنگ بھی دکھائی جائے گی۔ وزیر اعظم، اسٹیچو آف ایکویلٹی کے چاروں طرف موجود 108 دِویہ دیشم (خوبصورتی سے کندہ کیے گئے منادر) سے ملتی جلتی تعمیرات کا بھی دورہ کریں گے۔ شری رامانوجاچاریہ نے قومیت، صنف، نسل، ذات یا مسلک کی پرواہ کیے بغیر، ہر انسان کو برابر سمجھتے ہوئے زندگی بھر ان کی فلاح و بہبود کے لیے کام کیا۔ اس وقت شری رامانوجاچاریہ کی 1000ویں سالگرہ منائی جا رہی ہے، اور اسٹیچو آف ایکویلٹی کی نقاب کشائی 12 روزہ شری رامانوجاچاریہ سہسرابدی سماروہم کا ایک حصہ ہے۔ اس دورہ میں، وزیر اعظم آئی سی آر آئی ایس اے ٹی کی 50 سالہ تقریبات کا آغاز کریں گے۔ وزیر اعظم آئی سی آر آئی ایس اے ٹی کی پودوں کے تحفظ پر مبنی ماحولیاتی تبدیلی تحقیقی فیسلیٹی اور آئی سی آر آئی ایس اے ٹی کی ریپڈ جنریشن ایڈوانس منٹ فیسلیٹی کا بھی افتتاح کریں گے۔ یہ دونوں ادارے ایشیا اور سب صحارا افریقہ کے چھوٹے کسانوں کے لیے وقف ہیں۔ وزیر اعظم آئی سی آر آئی ایس اے ٹی کے مخصوص طریقے سے ڈیزائن کردہ لوگو کی بھی رونمائی کریں گے اور اس موقع پر ایک یادگاری ٹکٹ جاری کریں گے۔ آئی سی آر آئی ایس اے ٹی ایک بین الاقوامی تنظیم ہے جو ایشیا اور سب صحارائی افریقہ کی ترقی کے لیے زرعی تحقیق کراتی ہے۔ یہ فصلوں کی بہتر اقسام اور ہائبرڈ کی فراہمی کے ذریعے کسانوں کی مدد کرتی ہے اور ماحولیاتی تبدیلی سے لڑنے میں خشک علاقوں کے چھوٹے کسانوں کی بھی مدد کرتی ہے۔
وزیر اعظم جناب نریندر مودی  کی پرگتی  کے ذریعہ گفتگو

نئی دہلی، 29 اگست / وزیر اعظم جناب نریندر مودی نے آج آئی سی ٹی پر مبنی کثیر ماڈل والے پلیٹ فارم برائے سرگرم حکمرانی و بروقت نفاذ ‘پرگتی ’ کے ذریعے اپنی 28 ویں گفتگو کی صدارت کی ۔ وزیر اعظم نے انکم ٹیکس سے متعلق شکایتوں کے حل میں پیش رفت کا جائزہ لیا ۔ وزارتِ خزانہ کے عہدیداروں نے اِس سلسلے میں حاصل کی گئی پیش رفت کے بارے میں انہیں تفصیل سے مطلع کیا ۔ وزیر اعظم نے اس بات کا اعادہ کیا کہ تمام نظاموں کو ٹیکنا لوجی پر مبنی بنایا جائے تاکہ انسانی مداخلت کو کم سے کم کیا جا سکے ۔ بد عنوان عہدیداروں کے خلاف کارروائی میں پیش رفت کو اجاگر کرتے ہوئے وزیر اعظم نے کہا کہ انکم ٹیکس محکمے کے ذریعہ لوگوں کو سہولت پہنچانے کی خاطر کئے گئے مختلف اقدامات کو مناسب طریقے سے تمام ٹیکس دہند گان تک مراسلے کے ذریعے پہنچایا جانا چاہیئے ۔ اب تک ہوئی 27 پرگتی میٹنگوں میں 11.5 لاکھ کروڑ روپئے کی سرمایہ کاری کے پروجیکٹوں کا جائزہ لیا گیا ۔ اس کے علاوہ ، بہت سے شعبوں میں عوامی شکایات کے ازالے کا بھی جائزہ لیا گیا ۔ آج 28 ویں میٹنگ میں وزیر اعظم نے ریلوے ، سڑک اور پیٹرولیم کے شعبوں میں 9 اہم بنیادی ڈھانچے کے پروجیکٹوں میں پیش رفت کا جائزہ لیا ۔ یہ پروجیکٹ آندھرا پردیش ، آسام ، گجرات ، دلّی ، ہریانہ ، تمل ناڈو ، اڈیشہ ، کرناٹک ، پنجاب ، اتر پردیش اور اترا کھنڈ سمیت کئی ریاستوں میں پھیلے ہوئے ہیں ۔ وزیر اعظم نے آیوشمان بھارت کے تحت ‘ پردھان منتری جن آروگیہ یوجنا ’ کو شروع کرنے سے متعلق پیش رفت کا بھی جائزہ لیا ۔ انہوں نے پردھان منتری جن اوشدھی پر یوجنا پر بھی پیش رفت کا جائزہ لیا ۔ ( م ن ۔ ۔ ع ا ) ( 29 – 08 – 2018 )
وزیر اعظم نے مائی گوو کے 7 سال مکمل ہونے پر مائی گوو کے رضاکاروں اور معاونین کی ستائش کی

نئی دہلی، 26/جولائی2021 ۔ وزیر اعظم جناب نریندر مودی نے مائی گوو کے ان رضاکاروں اور معاونین کی ستائش کی ہے جنھوں نے اپنے تعاون سے اس پلیٹ فارم کو مالا مال کیا۔ مائی گوو انڈیا کے ایک ٹوئیٹ پر ردّعمل کا اظہار کرتے ہوئے وزیر اعظم نے کہا: ’’مائی گوو شراکت پر مبنی حکمرانی کی ایک مؤثر مثال کی شکل میں نمایاں ہوکر سامنے آیا ہے اور ہماری یوا شکتی کو ایک آواز دے رہا ہے۔ آج جب ہم #7YearsOfMyGov (مائی گوو کے 7 سال) منارہے ہیں، میں ان رضاکاروں اور معاونین کی ستائش کرتا ہوں جنھوں نے اپنے تعاون سے اس پلیٹ فارم کو مالامال کیا ہے۔‘‘
کٹک کے بس حادثے میں مارے گئے لوگوں کے لئے وزیر اعظم کی تعزیت

نئی دلّی ، 22نومبر؍ وزیر اعظم جناب نریندر مودی نے کٹک ، اوڈیشہ یں بس حادثے میں مارے گئے لوگوں کے ئیں تعزیت پیش کی ہے ۔ وزیر اعظم نے کہا کہ کٹک ، اوڈیشہ میں بس حادثے میں اپنی جانیں گنوانے والوں کے تئیں تعزیت کا اظہار کرتا ہوں ۔ خدا کرے کہ مجروحین جلد از جلد رو بہ صحت ہو جائیں ۔ ۔ ۔ ۔ ۔ ۔ .5877 م ۔ر ۔ ر۔22.11.18
بھارت اورسعودی عرب کے مابین سیاحت کے شعبے میں باہمی مفاہمتی عرضداشت پردستخط  کو کابینہ کی منظوری

نئی دہلی ،14فروری : مرکزی کابینہ نے وزیراعظم ، جناب نریندرمودی کی قیادت میں جمہوریہ ہند کی حکومت کے تحت سیاحت کی وزارت اور مملکت سعودی عربیہ کے تحت سعودی کمیشن برائے سیاحت اور قومی ورثہ کے مابین ایک مفاہمتی عرضداشت پردستخط کئے جانے کو اپنی منظوری دے دی ہے تاکہ سیاحت کے شعبے میں تعاون کومستحکم بنایاجاسکے ۔ مذکورہ مفاہمتی عرضداشت کےاہم مقاصد درج ذیل ہیں : اے ۔ سیاحت کی ترقی ، ہوٹل ، سیاحتی مقامات اور سیاحوں کی قیام گاہوں سے متعلق سہولتوں ، سیاحت کے اعداد وشمار اور شماریات ، نمائش پرمبنی تقریبات اورمتعلقہ پارٹیوں کے ذریعہ دیگرسیاحتی سرگرمیاں ، سیاحتی ترقیات ، منصوبہ بندی اورسرمایہ کاری ، لائسنسنگ ، آپریٹنگ اور مارکیٹنگ سیاحتی سہولتیں ، زرعی سیاحت ، ریگستانی سیاحت وغیرہ کے سلسلے میں اطلاعات اور مہارت سے متعلق قانون سازی کا باہم تبادلہ ۔ بی۔ میڈیا اشاعتوں کا تبادلہ ، سیاحت سے متعلق فلمیں ، ماہرین اورسیاحتی میڈیا نمائندگان کے مابین وزٹس کا تبادلہ جن میں دونوں ممالک شامل ہوں گے ۔ سی ۔سیاحتی سرمایہ کاری مواقع جو دونوں جانب دستیاب ہوں ، انھیں متعارف کرانا اور سیاحتی پروجیکٹوں میں باہمی سیاحت کی حوصلہ افزائی ڈی ۔ مشترکہ سیاحتی تقریبات کی حوصلہ افزائی ، نمائشوں میں شراکت داری ، دونوں جانب کانفرنسوں اورمذاکرات کا اہتمام جس کے ذریعہ مشترکہ سیاحتی بصیرت کو فروغ حاصل ہو۔ ( ای)دونوں ملکوں میں سیاحتی تعلیم اورتربیت کے شعبے میں سرکاری اورنجی تعلیمی سہولتوں کی حوصلہ افزائی (ایف ) سیاحت کے شعبے اور مشاورتی خدمات میں اختراعات تجربات اورتکنالوجیوں کا باہم تبادلہ (جی )سیاحتی امورسے وابستہ بین الاقوامی فورموں اوراداروں میں باہم تعاون اورتال میل پس منظر بھارت اورسعودی عرب ایک مضبوط سفارتی اورطویل اقتصادی تعلقات کے حامل ملک رہے ہیں ۔ اب دونوں ممالک میں پہلے سے استوارتعلقات کو مزید مستحکم بنانے اورفروغ دینے کے لئے کوشاں ہیں اوراسی مقصد سے جمہوریہ ہند کی حکومت کی وزارت سیاحت اور مملکت سعودی عربیہ کے سعودی کمیشن برائے سیاحت اور قومی ورثے کے مابین مفاہمتی عرضداشت پردستخط عمل میں آئے ہیں تاکہ سیاحت کے شعبے میں باہمی تعاون کو مستحکم بنایاجاسکے ۔ سعودی عرب ،مشرق وسطیٰ سے بھارت کے لئے ،سیاحتی آمدنی فراہم کرنےوالی مضمرات پرمشتمل منڈی ہے ۔ سعودی عرب کے ساتھ مذکورہ مفاہمتی عرضداشت پردستخط ہونے سے اس وسیلہ منڈی سے سیاحوں کی آمدمیں یقینی طورپراضافہ ہوگا۔ ۔۔۔۔۔۔۔۔۔۔۔۔۔۔۔۔ ۔م ن ۔س ش ۔ ع آ)14.02.2019(
وزیراعظم نے آنجہانی  سشما سوراج کو خراج عقیدت پیش کیا

نئی دہلی، 14 فروری 2020، وزیراعظم جناب نریندر مودی نے سابق وزیر خارجہ آنجہانی سشما سوراج کو ان کے یوم وفات کی برسی پر خراج عقیدت پیش کیا۔ ٹوئٹر پر آنجہانی سشما سوراج کو پیش کئے جانے والے خراج عقیدت کے پیغام میں وزیراعظم نے کہا کہ آنجہانی سشما سوراج وقار، نفاست اور عوامی خدمت کےلئے عہد بستگی کی مظہر تھیں۔ ان کی شخصیت میں ہندوستانی قدریں اور اخلاق پوری طرح پنہاں تھے۔ہمارے ملک کے لئے ان کے خواب انتہائی عظیم تھے۔ وہ ایک مثالی رفیق کار اور ایک غیر معمولی وزیر تھیں۔ ۔۔۔۔۔۔۔۔۔۔۔ م ن۔ س ش۔ن ا۔
وزیراعظم نے مولانا ابوالکلاآزاد کی چنئی پرانھیں خراج عقیدت پیش کیا

نئی دہلی ،11؍اکتوبر:وزیراعظم جناب نریندرمودی نے مولاناابوالکلام آزاد کی جینتی پرانھیں شاندار عقیدت پیش کیاہے ۔ وزیراعظم نے انھیں ایک ایسا غیرمعمولی مفکر اوردانشور قراردیا ، جس سے جدوجہد آزادی میں کردار سے ترغیب حاصل ہوتی ہے ۔ ایک ٹوئیٹ میں ابوالکلام آزاد کو ان کی جینتی پرخراج عقیدت ۔وہ ایک غیرمعمولی مفکر اوردانشورتھے اور جدوجہد آزادی میں جن کے کردار سے ترغیب حاصل ہوتی ہے ۔ وہ تعلیم کے شعبے کے تئیں بہت پرجوش تھے اورانھوں نے سماج میں بھائی چارے کے لئے بہت کام کیا۔
وزیراعظم نے جھانکی بنانے والے فنکاروں، قبائلی مہمان، این سی سی کے کیڈٹس اور این ایس ایس کے رضاکاروں کے ساتھ ضیافت میں شرکت کی

نئی دہلی،24 ؍جنوری،وزیراعظم نے آج لوک کلیان مارگ پر اپنی رہائش پر جھانکی بنانے والے فنکاروں ، قبائلی مہمانوں ، این سی سی کے کیڈٹوں اور این ایس ایس کے رضاکاروں کا خیر مقدم کیا۔ وزیراعظم نے فنکاروں اور شرکاء کو یوم جمہوریہ کی پریڈ اور متعلقہ تقریبات میں ان کی شرکت پر مبارک باد دی۔ وزیراعظم نے کہا کہ یہ ان کی زندگی کا ایک بہت عظیم موقع ہے۔ انہوں نے مزید کہا کہ پورا ملک آپ سے تحریک لے گا۔ وزیراعظم نے روز مرہ کی زندگی میں ڈسپلن کی اہمیت کے بارے میں بولتے ہوئے کہا کہ ڈسپلن این سی سی کا ایک اٹوٹ حصہ ہے۔ انہوں نے کہا کہ شہریوں کو ہمیشہ اپنی شہری ذمہ داریوں کے بارے میں معلومات ہونی چاہئے۔ انہوں نے کہا کہ یہ عوام کی خواہشات کے اشتراک سے بھارت کو عظیم اونچائیوں تک لے جائے گا۔ وزیراعظم نے اس موقع پر کچھ مدعوئین کی طرف سے پیش کئے گئے رنگا رنگ ثقافتی پروگرام کا بھی مشاہدہ کیا۔ ۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)